次顔博士遊紫羅洞五首  其二
作者：李若水
朝代：宋

paragraphs: 長藤呵路多公侯，我輩不應來宦遊。
平生流涎向雲水，此心已往形獨留。
黄沙霏霏烏帽底，三載長安飽嘗此。
何如閑把一莖絲，坐釣澄江月明裏。
採芝仙人今豈無，踏遍山腰日已晡。
白雲可衣蘭可佩，禦寒不必思豐狐。
人生此段差可樂，風御徑須遊六幕。
夜深何處鳳簫聲，留得餘音傳萬壑。